Дават по още 1000 лв . на медицинските лица , борещи се с коронавирусаПрезидентът Радев призова правителството да предложи механизми за подпомагане на най - засегнатите от ограничителните мерки " За да защитим лекарите , медицинските сестри , санитарите , лаборантите и всички , които се борят на първа линия срещу коронавуриса - ще им осигурим допълнителни 1000 лв . към месечното възнаграждение " . Това заяви премиерът Бойко Борисов след среща при президента , на която участва и председателят на Националния оперативен щаб генерал - майор проф . д - р Венцислав Мутафчийски . " Да не се поддаваме на паниката " , призова президентът Румен Радев . " Институциите работят във форсмажор и трябва да проявим разбиране към усилията им " , посочи държавният глава . „ България и светът преминават през тежко изпитание . То налага пълна мобилизация на материалните ресурси и моралните сили на обществото . Епидемията ще подложи на изпитание здравната системи и социалните системи на държавата " , отбеляза Радев . Президентът посочи , че ограничителните мерки , въведени с извънредното положение , са нужни и трябва да се спазват . " В интерес на всички ни е да изпълняваме стриктно ограничителните мерки и указанията на властите . Тези ограничителни мерки са изключително важни , те са животоспасяващи " , подчерта Радев . Той обаче отбеляза , че здравната криза поражда сътресения в икономиката и в социалната система . " Тя поставя на изпитание малкия и средния бизнес , работещите с малки деца и с възрастни родители , хората губят работа или са в неплатен отпуск “ . Затова Радев призова българското правителство трябва да предложи механизми за подпомагане на най - засегнатите от ограничителните мерки . " Ще се опитаме и с европейско финансиране да увеличим прага на държавната помощ за всички хора , които излизат в болнични и за фалиралите търговци . От криза по - богат не се излиза . Учените още не могат да кажат колко време ще продължи епидемията . Затова трябва да сме внимателни . Някои хора използват създалата се ситуация за популизъм и призовават държавата само да дава . Приходите ни обаче идват от данъци и когато те не се плащат , няма да ни останат средства за заплати и пенсии " , подчрета в отговор премиерът .